《用钱同知美推官能弓韵 其二》
明代·郑真

声华不数五陵豪，目极秋空落兔毫。匼匝风生鸣翠驳，仆姑月满控乌号。

一言中戟兵应解，百步穿杨艺绝高。要待泽宫观揖让，诸生未儗习龙韬。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。